ASIAN วิ่ง 4% โบรกเคาะเป้า 21.60 บ. ชี้กำไรปี 65-67 โตเฉลี่ย 16%
ASIAN บวก 4% เก็งกำไรปี 65-67 โตเฉลี่ย 16% อานิสงส์ยอดส่งออก-ยอดขายอาหารสัตว์เลี้ยงและอาหารแช่เยือกแข็งเติบโตขึ้น โบรกแนะนำราคาเป้าหมาย 21.60 บ.
ASIAN บวก 4% เก็งกำไรปี 65-67 โตเฉลี่ย 16% อานิสงส์ยอดส่งออก-ยอดขายอาหารสัตว์เลี้ยงและอาหารแช่เยือกแข็งเติบโตขึ้น โบรกแนะนำราคาเป้าหมาย 21.60 บ.
6 ก.ย. 2565

ผู้สื่อข่าวรายงานว่า วันนี้ (6 ก.ย.65) ราคาหุ้น บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN ณ เวลา 10:36 น. อยู่ที่ระดับ 18.50 บาท บวก 0.70 บาท หรือ 3.93% สูงสุดที่ระดับ 18.60 บาท ต่ำสุดที่ระดับ 18 บาท ด้วยมูลค่าการซื้อขาย 98.17 ล้านบาท

บล.โนมูระ พัฒนสิน ระบุในบทวิเคราะห์ว่า มีมุมมองเชิงบวกจากตลาดอาหารสัตว์เลี้ยงโตต่อ แม้เข้าสู่ภาวะเศรษฐกิจถดถอย โดยยอดส่งออกอาหารสัตว์เลี้ยงไทยเติบโตดีต่อเนื่อง ทั้งนี้คาดกำไรปี 65-67 โตอย่างมั่นคงด้วย CAGR ราว 16% จากยอดขายอาหารสัตว์เลี้ยงและอาหารแช่เยือกแข็งเติบโตขึ้น ในระยะสั้นมีการขยายกำลังการผลิตอาหารสัตว์เลี้ยงอีก 14% เพิ่มไตรมาส 3/65 และกำลังวางแผนขยายกำลังการผลิตเพิ่มตามความต้องการของลูกค้า ส่วนอาหารแช่เยือกแข็งยังสามารถเพิ่มกะการทำงานได้เพื่อตอบรับกระแสที่ดีจากลูกค้า แนะนำราคาเป้าหมาย 21.60 บาท